EkBass/fiwiki-20250220-pages-articles huggingface dataset:
Glima kesäolympialaisissa 1912

Glima järjestettiin näytöslajina vuoden 1912 kesäolympialaisissa 15. heinäkuuta Tukholman olympiastadionilla. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Osanottajia oli kuusi, jotka kaikki olivat Tanskassa asuvia islantilaisia. Tuomarina toimi Halldór Hanssen. Kilpailijat olivat Sigurjón Pjetursson (Pétursson), Hallgrímur Benidiktsson, Magnús Tómasson, Axel Kristjánsson, Guðmundur Kristinn Guðmundsson sekä Kári Arngrímsson. ==Lähteet== *The Olympic Games of Stockholm 1912 Offical Report , sivu 823 Luokka:Kesäolympialaiset 1912 Luokka:Glima
Oksimorfoni

Oksimorfoni (14-hydroksidihydromorfoni) on voimakas puolisynteettinen opioidianalgeetti, joka kehitettiin ensi kerran Saksassa noin vuonna 1914. Se patentoitiin Yhdysvalloissa vuonna 1955. Sen vaikutus on suunnilleen sama kuin morfiinilla, paitsi ilman sen yskää lievittävää vaikutusta. Oksimorfonia käytetään lievittämään keskikovaa tai kovaa kipua sekä anestesiassa. Se aiheuttaa heroiinia ja morfiinia vastaavan euforian, sedaatiota, mutta vähemmän kutinaa ja muita histamiinien vaikutuksia. Se on myös erittäin voimakkaasti riippuvuutta aiheuttava opioidi. Sitä myydään tavallisimmin oksimorfonihydrokloridina (C17H19NO4•HCl, CAS 357-07-3) nimillä Opana ja Opana ER. Oksimorfonia syntyy myös elimistössä oksikodonista, joka muuttuu aineenvaihdunnassa sytokromi P450 -entsyymien CYP 3A4:n katalysoimana pääasiallisesti noroksikodoniksi (päämetaboliareitti) ja CYP 2D6:n katalysoimana oksimorfoniksi. == Lähteet == == Aiheesta muualla == *Kyoto Encyclopedia of Genes and Genomes (KEGG): Oxymorphone *Kyoto Encyclopedia of Genes and Genomes (KEGG): Oxymorphone hydrochloride Luokka:Opioidit
Seksin ABC

Seksin ABC on suomalainen animaatiosarja, jota esitettiin vuonna 2010 Yle TV2 -kanavalla. == Äänirooleissa == == Jaksot == Jakso Nimi Ensiesitys 1\. Marian unelma 8. maaliskuuta 2010 2\. Hiekkalaatikkoleikkejä 15. maaliskuuta 2010 3\. Suorituspaineita 22. maaliskuuta 2010 4\. Syödään kuormasta 29. maaliskuuta 2010 5\. Paljon melua lahjasta 5. huhtikuuta 2010 6\. Nettipornoa 12. huhtikuuta 2010 7\. Marian valinta 19. huhtikuuta 2010 8\. Kadonneen orgasmin metsästäjät 26. huhtikuuta 2010 9\. Steve on nii-in yksin 3. toukokuuta 2010 10\. Jokapäiväinen seksiviettimme 10. toukokuuta 2010 11\. Minkä taakseen jättää 17. toukokuuta 2010 12\. Tri Zukovskin etsintä 24. toukokuuta 2010 13\. Tuhannen ja yhden yön tarinat 30. toukokuuta 2010 == Lähteet == * Sarjan kotisivut Luokka:2010-luvun piirrossarjat Luokka:2010-luvun suomalaiset televisiosarjat Luokka:Yle TV2:n televisio-ohjelmat Luokka:Suomalaiset animaatiosarjat
Edrofoni

Edrofoni on antikoliiniesteraasi-inhibiittori ja toimii siten parasympatomimeettinä. Edrofoni ei muiden ryhmän aineiden tavoin ole karbamaattijohdannainen. Edrofonin vaikutus kestää vain muutaman minuutin, koska se irtoaa entsyymistä hyvin nopeasti. Edrofoni kiinnittyy neostigmiinin tavoin entsyymin anioniosaan, mutta vain löyhästi vetysillan välityksellä esteriosan histidiinin imidatsolityppeen. Lääkkeen kauppanimiä ovat Tensilon, Enlon ja Reversol. Aine esiintyy useimmiten kloridimuotonaan (edrofoniumkloridi). Edrofonia on käytetty lihasheikkoutta aiheuttavan myasthenia gravis -sairauden diagnostiikassa (ns. tensilon-testi). Edrofoni ei tällä hetkellä ole saatavissa Suomessa. == Lähteet == == Aiheesta muualla == * ChemSpider: Edrofoni (8006) * Kyoto Encyclopedia of Genes and Genomes (KEGG): Edrofoni (D00994) * ChEMBL: Edrofoni (CHEMBL1128) * UNII: Edrofoni (QO611KSM5P) Luokka:Parasympatomimeetit
Matt Czuchry

Matthew Charles ”Matt” Czuchry (s. 20. toukokuuta 1977 Manchester, New Hampshire) on yhdysvaltalainen näyttelijä. Czuchry on isänsä puolelta ukrainalaistaustainen. Hänen tunnetuimmat työnsä ovat Logan Huntzbergerin rooli televisiosarjassa Gilmoren tytöt, jossa hän näytteli vuosina 2004–2007, sekä Cary Agosin rooli televisiosarjassa Good Wife, jossa hän on näytellyt vuodesta 2009 lähtien. Czuchry näyttelee vuonna 2018 alkaneessa sairaaladraamasarjassa Resident tohtori Hawkinsia. == Lähteet == ==Aiheesta muualla== * * Matt Czuchry NNDB:ssä * MattCzuchry.net Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt
Paha saapuu portin taa

Paha saapuu portin taa on Ray Bradburyn vuonna 1962 ilmestynyt romaani. Teos on kauhufantasia, jossa 13-vuotiaat pojat Jim Nightshade ja William Halloway joutuvat tekemisiin oudon kiertävän sirkuksen kanssa lokakuisessa Yhdysvaltojen Keskilännen kaupungissa. Romaani pohjautuu Ray Bradburyn omaan novelliin nimeltä Maailmanpyörä (The Black Ferris) vuodelta 1948, jonka hän laajensi kokonaiseksi romaaniksi. Tuo novelli löytyy suomennettuna Markku Sadelehdon toimittamasta novellikokoelmasta Varhaiset varjot vuodelta 1992. == Elokuvasovitus == Romaanista tehtiin samanniminen elokuvaversio vuonna 1983. Elokuvasta on liikkeellä kaksi eri suomenkielistä nimeä eli Paha saapuu portin taa tai Jotain outoa ilmassa. Elokuvan ohjasi Jack Clayton ja Ray Bradbury itse käsikirjoitti tuon elokuvan oman romaaninsa pohjalta. Näyttelijöinä elokuvassa ovat mm. Jason Robards, Jonathan Pryce, Diane Ladd ja Pam Grier. == Lähteet == == Aiheesta muualla == * Leena Peltonen: Paha saapuu portin taa. Aikakone 4/1990. Luokka:Kauhuromaanit Luokka:Yhdysvaltalaiset fantasiaromaanit Luokka:Vuoden 1962 kirjat
Sinityvikuupikka

Sinityvikuupikka (Conocybe cyanopus) on ruohikoisilla alueilla melko harvinaisena kasvava kuupikoihin kuuluva saprotrofisieni. Sieni sisältää psykoaktiivista psilosybiiniä,Ohenoja E, Jokiranta J, Mäkinen T, Kaikkonen A, M. Airaksinen MM. (1987). The occurrence of psilocybin and psilocin in Finnish fungi. Journal of Natural Products 50(4): 741-744. joten sitä voidaan käyttää myös päihteenä, kuten muitakin psilosybiinisieniä.http://www.paihdelinkki.fi/pikatieto/?c=Sienet Lakin muoto vaihtelee kuperasta kartiomaiseen. Itiöt ovat ruskeita. Lakki muuttuu vanhemmiten vaaleaksi. == Lähteet == Luokka:Psilosybiinisienet Luokka:Bolbitiaceae
Kazanin rautatieasema

Kazanin rautatieasema eli Kazanin matkustaja-asema () Venäjän Tatarstanin tasavallan pääkaupungin, miljoonakaupunki Kazanin on päärautatieasema. Asema sijaitsee kaupungin ydinkeskustassa vajaa 300 metriä Volga-joen koillispuolella ja kuuluu Venäjän rautateiden asemaverkostoon. Aivan tämän kaukoliikennettä palvelevan aseman vieressä (200 m luoteeseen) sijaitsee Kazanin lähijunaliikenteen keskus erillisessä asemarakennuksessa. thumb|left|210px|Sisänäkymä Kazanin rautatieasemalta Huomaa, että myös Moskovassa on Kazanin asema (), joka on yksi Moskovan yhdeksästä päärautatieasemasta. Junat pääkaupungista Kazanin matkustaja-asemalle saapuvat tältä asemalta. == Lähteet == ==Aiheesta muualla== * Kaukojunien aikatauluja Kazanin matkustaja-asemalle (rasp.yandex.ru) * Lähijunien aikatauluja Kazanin matkustaja-asemalle (rasp.yandex.ru) * Aikatauluhaku Kazanin matkustaja-aseman kaukojunille (poezda.net) Luokka:Venäjän rautatieliikennepaikat Rautatieasema Luokka:1890-luvulla rakennetut rautatieliikennepaikat
Kuupikat

Kuupikat (Conocybe) on helttasienisuku. Kuupikat kasvavat rehevällä metsämaalla, sammaloituneilla pihanurmilla sekä lannalla. Ne ovat lahottajasieniä. Itiöemä on pieni, ohutmaltoinen ja hauras, muodoltaan kartiomainen tai kellomainen. Väriltään se on ruskea, joillakin lajeilla vaalea, ja vaihtelee kosteuden mukaan. Heltat ovat nuorena vaaleat ja muuttuvat vanhemmiten ruskeiksi. Itiöpöly on kanelinruskeaa, jalka on yleensä renkaaton. Heltat ovat irtotyviset. Muun muassa sinityvikuupikka sisältää psykedeelistä psilosybiiniä, minkä vuoksi sitä voidaan käyttää päihteenä, kuten muitakin psilosybiinisieniä.Ohenoja E, Jokiranta J, Mäkinen T, Kaikkonen A, M. Airaksinen MM. (1987). The occurrence of psilocybin and psilocin in Finnish fungi. Journal of Natural Products 50(4):741–744.http://www.paihdelinkki.fi/pikatieto/?c=Sienet == Lähteet == == Aiheesta muualla == *Funet: Kuupikat (Conocybe) Luokka:Bolbitiaceae
Botched

Botched on vuonna 2007 ensi-iltansa saanut komediallinen kauhuelokuva, jonka pääosaa näyttelee Stephen Dorff. Elokuvan päähenkilö Richie Donovan (Dorff) on kunniavelassa venäläiselle gangsterille. Maksaakseen velkansa hänen täytyy matkustaa Moskovaan ja varastaa Iivana Julmalle kuulunut arvokas risti. Muinaisesineen säilytyspaikkana toimiva pilvenpiirtäjä on kuitenkin kirottu, ja hän päätyy apureidensa ja panttivankiensa kanssa jumiin rakennuksen 13. kerrokseen, jonka käytävillä liikkuu mystinen tappaja. == Näyttelijät == == Palkinnot == * New York City Horror Film Festival 2007 – Paras pitkä elokuva * New York City Horror Film Festival 2007 – Paras näyttelijä (Stephen Dorff) == Aiheesta muualla == * Botched Leffatykissä Luokka:Vuoden 2007 yhdysvaltalaiset elokuvat Luokka:Yhdysvaltalaiset kauhukomediat
LÉ Eithne

LÉ Eithne (viirinumero P31) on Irlannin laivaston Eithne-luokan vartiolaiva. Se on nimetty irlantilaisen taruston traagisen sankarittaren ja Formorian yksisilmäisen kuninkaan Balorin tyttären prinsessa Eithnen mukaan. Alus on Irlannin laivaston lippulaiva. Aluksen tulenjohtojärjestelmänä on Signalin valmistama LIOD. Ilma- ja merivalvontatutkana on Signalin E/F-alueella toimiva DA 05 Mk4, jonka kantama on 137 kilometriä kahden neliömetrin tutkapinnalla mitattuna. Merenkulun apuna on kaksi Racalin valmistamaa Decca- merenkulkututkaa. Kaikuluotain on runkoon sijoitettu 10 kilohetrzin Plesseyn PMS 26.McIvor, Aidan s. 231 Alus valmistui alun perin kalastuksen valvontaan pitkän partioajan mahdollistavana aluksena (jopa 19 vuorokautta). Luokan aluksia piti valmistua suunnitelmien mukaan neljä, mutta budjettileikkausten jälkeen ainoastaan LÉ Eithne valmistui. Aluksen vastaanotti 7. joulukuuta 1984 puolustusministeri Patrick Cooney, ja sen kastoi rouva Cooney. Se oli myös viimeinen Verlomen telakalta valmistunut alus, kun telakka lopetti 1984 alusten valmistuksen ja muuttui huoltotelakaksi.MacGinty, Tom s. 256 Alus kykenee kuljettamaan kannellaan Aerospatiale SA 365F Dauphin -helikopteria, ja se on laivaston ainoa lentokannella varustettu alus. Helikopteri laskeutui alukselle ensimmäisen kerran heinäkuussa 1986.MacGinty, Tom s. 195 Alukselle ei kuitenkaan ole sijoitettu pysyvästi helikopteria, koska ilmasta tapahtuva merivalvonta on siirretty hankituille CASA CN235-100MP Persuader merivalvontakoneille ja Dauphinet poistettu palveluksesta. Alus osallistui New Yorkissa Vapaudenpatsaan kaksisataavuotisjuhlallisuuksiin kesäkuussa 1986, jolloin siitä tuli ensimmäinen Atlantin ylittänyt Irlannin laivaston alus. Alus vieraili 27.–30. kesäkuuta Hamiltonissa, josta se jatkoi matkaansa New Yorkiin. Se osallistui viiden vuorokauden ajan juhlallisuuksiin ennen lähtöään 8. heinäkuuta Newportiin, josta se jatkoi matkaansa Bostoniin 11. heinäkuuta. Alus lähti paluumatkalle 17. heinäkuuta.MacGinty, Tom s. 193–194 Elokuussa 1990 alus teki kymmenen viikon partiomatkan Grand Banksiin Newfoundlandin rannikolle ja seuraavana vuonna se vieraili Lontoossa, jossa se kiinnittyi HMS Belfastin rinnalle Towerin sillan alle.MacGinty, Tom s. 193 Huhtikuusta kesäkuuhun 2006 alus vieraili Buenos Airesissa Argentiinassa, jolloin siitä tuli ensimmäinen eteläisellä pallonpuoliskolla vieraillut irlantilainen sotalaiva. Se osallistui vierailunsa aikana irlantilaissyntyisen amiraali William Brownin kuoleman 150-vuotisjuhlallisuuksiin. Alus on tarkoitus korvata New-Generation Patrol Vessel (NPV) -aluksella vuonna 2013.Findarticles.com, viitattu 25.10.2011 ==Lähteet == * * * === Viitteet === Luokka:Irlannin laivaston sotalaivat
Bianchi (täsmennyssivu)

Bianchi voi tarkoittaa seuraavia: * Bianchi, italialainen polkupyörävalmistaja * Bianchi Bisiklet, turkkilainen polkupyörävalmistaja * Bianchi, kunta Italian Calabriassa * Bianchi, muun muassa seuraavien henkilöiden sukunimi: ** Andrea Bianchi (1925–2013), italialainen elokuvaohjaaja ja -käsikirjoittaja ** Bruno Bianchi (1955–2011), ranskalainen sarjakuvataiteilija ** Carlos Bianchi (s. 1949), argentiinalainen jalkapalloilija ja valmentaja ** Daniela Bianchi (s. 1942), italialainen näyttelijä ** Emilio Bianchi di Cárcano (1930–2021), argentiinalainen katolinen piispa ** Enrico Bianchi (s. 1930), sveitsiläinen soutaja ** Gabriele Bianchi (1901–1974), italialainen säveltäjä, kapellimestari ja musiikin opettaja ** Giovanni Bianchi (1918–2003), italialainen katolinen piispa ** Jules Bianchi (1989–2015), ranskalainen autourheilija ** Julia Bianchi (s. 1997), brasilialainen jalkapalloilija ** Kenneth Bianchi (s. 1951), yhdysvaltalainen sarjamurhaaja ** Lucien Bianchi (1934–1969), belgialainen autourheilija ** Luigi Bianchi (1856–1928), italialainen matemaatikko ** Mansueto Bianchi (1949–2016), italialainen katolinen piispa ** Mauro Bianchi (s. 1937), italialais-belgialainen kilpa- autoilija ** Ottavio Bianchi (s. 1943), italialainen jalkapalloilija ja valmentaja ** Pierpaolo Bianchi (s. 1952), italialainen ratamoottoripyöräilijä ** Pietro Bianchi (1895–1962), italialainen painonnostaja ** Pietro Bianchi (1883–1965), italialainen telinevoimistelija ** Rolando Bianchi (s. 1983), italialainen jalkapalloilija ** Valentin L. Bianchi, Valentin Bianki (1857–1920), venäläinen lintutieteilijä. Luokka:Luettelot henkilöistä sukunimen mukaan
LÉ Emer

LÉ Emer (viirinumero P21) oli Irlannin laivaston Emer-luokan vartiolaiva, joka on nimetty Emerin Cúchulainin puolison ja Rushin heimopäällikön tyttären mukaan. == Valmistus == Alus tilattiin 1975 Verolme Dockyardilta Corkista LÉ Deidren oltua kolme vuotta testattavana. Testien tulosten perusteella aluksen konetehoa nostettiin, miehistön majoitustiloja parannettiin sekä meluun kiinnitettiin huomiota. Köli laskettiin 28. helmikuuta 1977 telakkanumerolla 946Adams, Thomas A., s. 57. Alus laskettiin vesille saman vuoden lopulla 26. syyskuuta ja otettiin palvelukseen 16. tammikuuta 1978 ensimmäisenä päällikkönään komentajakapteeni Jordan.MacGinty, Tom s. 256 == Palvelus == Alusta on 16. tammikuuta 1978 tapahtuneen palvelukseen oton jälkeenWorldwarships.com - Emer modernisoitu ottamalla käyttöön uutta teknologiaa ja miehistön olosuhteita on parannettu edelleen muun muassa lisäämällä ilmanvaihtoa. Alus poistettiin palveluksesta 20. syyskuuta 2013. ==Lähteet == * * === Viitteet === Luokka:Emer-luokan vartiolaivat
LÉ Aoife

LÉ Aiofe (viirinumero P22) oli Irlannin laivaston Emer-luokan vartiolaiva, joka nimettiin Lirin lapset joutseniksi muuttaneen äitipuolen Aiofen mukaan. == Valmistus == Alus tilattiin Verolme Dockyardilta Corkista, missä köli laskettiin 3. heinäkuuta 1978 telakkanumerolla 969Adams, Thomas A., s. 57. Se laskettiin vesille 12. huhtikuuta 1979 ja otettiin palvelukseen 20. marraskuuta 1979 ensimmäisenä päällikkönään komentajakapteeni McNamara.Worldwarships.com - AiofeMacGinty, Tom s. 256 == Palvelus == Lokakuussa 2004 alus osallistui Kanadan laivaston sukellusveneen HMCS Chicoutimin pelastustöihin Irlannin luoteisrannikolla. Heinäkuussa 2007 alus osallistui yli sadan lapsen pelastamiseen Dún Laoghairen edustalla pidetyssä regatassa. Alus poistettiin palveluksesta joko loppuvuodesta 2014 tai alkuvuodesta 2015. ==Lähteet == * * === Viitteet === Luokka:Emer-luokan vartiolaivat
Pyynikin seurakunta

Pyynikin seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Pyynikin seurakunnan alueeseen kuuluivat Pyynikin, Pyynikinrinteen, Amurin, Särkänniemen ja Kaakinmaan kaupunginosat Hämeenpuiston länsipuolella. Pyynikin seurakuntaan kuului vuoden 2013 alussa 7 613 jäsentä . Pyynikin seurakunnan vt. kirkkoherrana toimi seurakunnan loppuvuosina Ari Rantavaara. == Historia == Pyynikin seurakunta on perustettu vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Seurakunta lakkautettiin 7. tammikuuta 2014 ja samalla perustettiin uusi Tampereen tuomiokirkkoseurakunta, joka koostuu aiemmista Kalevan ja Pyynikin seurakunnista ja Tampereen tuomiokirkkoseurakunnasta. == Kirkko ja muut tilat == *Aleksanterin kirkko sijaitsee Pyynikin kirkkopuistossa. Kirkko vihittiin käyttöön 1881 ja arkkitehtuuriltaan se edustaa lähinnä uusgotiikkaa, jossa on eri tyylisuuntien vaikutusta. Kirkkoon mahtuu 1 300 henkeä. Aleksanterin kirkon vuonna 2008 valmistuneessa kryptassa on seurakuntasali 80 hengelle. *Pyynikin kirkontupa sijaitsee osoitteessa Mustanlahdenkatu 21 A. Kirkontuvan saliin mahtuu 60 henkeä. *Pyynikin seurakuntakoti sijaitsee osoitteessa Kisakentänkatu 18. Rakennuksessa on aiemmin sijainnut pappila, joten talo tunnetaan Pyynikin pappilana. Seurakuntasaliin mahtuu 50 henkeä, Roosaan huoneeseen 20 henkeä. Alakerrassa sijaitsee partiotiloja. == Lähteet == == Aiheesta muualla == *Panoraamakuvia Aleksanterin kirkosta - Virtuaalinen Tampereen kaupunkiopas: VirtualTampere.com *Pyynkin seurakunnan verkkosivut Luokka:Tampereen entiset evankelis-luterilaiset seurakunnat
LÉ Aisling

LÉ Aisling (viirinumero P23) oli Irlannin laivaston Emer-luokan ulkovartiolaiva, joka nimettiin runoilija Patrick Pearsen satavuotisjuhlallisuuksiin valmistaman juhlarunon Aislingin mukaan. == Valmistus == Alus tilattiin Verolme Dockyardilta Corkista Irlannista, missä köli laskettiin 31. tammikuuta 1979 telakkanumerolla 973Adams, Thomas A., s. 57. Se laskettiin vesille saman vuoden lopulla 3. lokakuuta ja otettiin palvelukseen 21. toukokuuta 1980 ensimmäisenä päällikkönään komentajakapteeni McNamara.Worldwarships.com - AislingMacGinty 1995 s. 256 ==Palvelus == Alus pysäytti yöllä 28.-29. syyskuuta 1984 yhdessä LÉ Emerin kanssa Yhdysvalloista Irlantiin matkanneen troolari Marita Annin, joka pysähtyi vasta varoituslaukausten jälkeen. Pysäytetyltä alukselta löytyi runsaasti aseita ja ampumatarvikkeita.New York Times 30. syyskuuta 1984MacGinty 1995 s. 204-206 Vain kolmisen viikkoa edellisen tapahtuman jälkeen Aisling kohtasi 19. lokakuuta espanjalaisen kalastaja-alus Sonian Irlannin talousalueelta Saltee saarten eteläpuolella läheltä Wexfordia. Kalastaja-alus esti alukselle nousun, jolloin se pyrki törmäämään Aislingin kylkeen. Törmäys vältettiin, minkä jälkeen Aisling avasi tulen ampuen noin 500 laukausta. Viiden tunnin kissa ja hiiri leikin jälkeen vartioalus määrättiin palaamaan satamaan kalastaja- aluksen siirtyessä Britannian aluevesille. Partioalus oli juuri palaamassa satamaan, kun se vastaanotti hätäkutsun välittömässä uppoamisvaarassa olevalta SonialtaMacGinty 1995 s. 207-208 Alus osallistui Air Indian lennon 182 23. kesäkuuta 1985 mereen pudonneen Boeing 747 -lentokoneen pelastustöihin. Alus oli operaation johtoaluksena ja se keräsi merestä kaikkiaan 38 ruumistaAirdisaster.com Flight 182 .Irish Naval ServiceMacGinty 1995 s. 209-210 Aluksen päälliköksi tuli 2008 Irlannin merivoimien ensimmäinen naispuolinen päällikkö Roberta O'Brien. Alus poistettiin palveluksesta kesäkuussa 2016 Galwayssa. Alus huutokaupattiin 23. maaliskuuta 2017 ja sen osti alankomaalainen romuttaja. Alus myytiin edelleen 2018 Libyan kansallisarmeijan laivastolle, joka nimesi sen Al Karamaksi. ==Lähteet == * * === Viitteet === Luokka:Emer-luokan vartiolaivat
Hondurasin asevoimat

Hondurasin asevoimat () on Hondurasin puolustuksesta vastaava organisaatio. Siihen kuuluu kolme puolustushaaraa, maavoimat, laivasto ja ilmavoimat. Asevoimat on ollut Hondurasin historiassa merkittävä poliittinen vaikuttaja, sillä se on useasti ollut joko auttamassa tai toteuttamassa vallankaappusta. Ensimmäisen kerran asevoimat otti aktiivisen roolin 1956, kun se syrjäytti Julio Lozano Díazin ja asetti maan johtoon hetkellisesti sotilasjuntan. Oswaldo López Arellano asetettiin juntan johtoon 1963 siviilihallinnon jälkeen. Arellanon aika aloitti maan muutaman vuosikymmenen kestäneen junttahallinnon. Lopullisesti Hondurasissa palattiin taas siviilihallintoon 1982. Hondurasissa on vapaaehtoinen 2–3 vuotta kestävä asepalvelus. Valtio käyttää vuosittian 0,6 prosenttia bruttokansantuotteestaan asevoimiinsa. == Lähteet == * === Viitteet === == Aiheesta muualla == *Asevoimien kotisivut *
Besoaarivuohi

Besoaarivuohi eli villivuohi on vuohieläin ja kesyvuohien villi kantamuoto, joka elää Euraasiassa alueella, joka ulottuu Anatoliasta ja Kaukaasiasta aina Afganistaniin ja Pakistaniin saakka. Villi- ja kesyvuohien tieteellisistä nimistä ja luokituksesta ei olla yksimielisiä: eräät tutkijat katsovat, että besoaarivuohi (Capra aegagrus) ja kesyvuohi (Capra hircus) olisivat kaksi erillistä lajia. Toiset puolestaan lukevat ne saman Capra hircus-lajin alalajeiksi Capra hircus aegagrus ja Capra hircus hircus. (hakusanalla "Capra hircus") Kolmannen näkemyksen mukaan villi- ja kesyvuohet olisivat samaa lajia, mutta lajin nimi olisikin Capra aegagrus;Biologian taksonomian perusteita: Kotieläinten nimet Jukka Korpela. Luettu 19.10.2011 tällöin besoaarivuohen tieteellinen nimi olisi Capra aegagrus aegagrus ja kesyvuohen Capra aegagrus hircus. Osa tunnetuista villinä elävistä vuohista ei ole alkuperäisiä besoaarivuohia, vaan villiintyneitä kesyvuohia. Pohjoisimmillaan tällaisia villiintyneitä kesyvuohia elää Yhdysvalloissa, Kanadassa ja Britteinsaarilla Irlannissa, Walesin vuoristoissa ja Skotlannissa. Alkuperäisten luonnonvaraisten besoaarivuohien kanta on vuoden 2020 arvion mukaan vakaa. Laji luokitellaan silmälläpidettäväksi, mutta aikaisemmin sitä pidettiin vaarantuneena. Besoaarivuohien luonnollisissa laumoissa on parhaimmillaan jopa 500 yksilöä. Aikuisten yksilöiden paino vaihtelee 25–95 kilon välillä. Vuoristoissa ne voivat elää jopa 4 200 metrin korkeudella merenpinnasta. == Lähteet == Luokka:Vuohi Luokka:Uhanalaiset nisäkkäät
Fritsch

Fritsch tai von Fritsch on muun muassa seuraavien henkilöiden sukunimi: * Ahasverus Fritsch (1629–1701), saksalainen lainoppinut ja virsirunoilija * Thomas Fritsch (1944–2021), saksalainen näyttelijä * Werner von Fritsch (1880–1939), saksalainen kenraalieversti.
Valkama

Valkama tai Walkama on suomalainen sukunimi, joka on muun muassa seuraavilla henkilöillä: * Aarne Valkama (1909-1969), yhdistetyn hiihtäjä * Antti Valkama (1889–1974), metsänhoitaja ja ampuja, metsäneuvos * Elisa Valkama (1861–1937), arkkiveisujen tekijä * Erik Valkama (s. 1970), kitaristi * Esko Valkama (1924–2007), jalkapalloilija * Hannes Valkama (1876–1952), kirkkoherra, rovasti ja kansanedustaja (kansallinen edistyspuolue) * Heikki Valkama (s. 1975), Image-lehden päätoimittaja * Hilda Valkama-Mantsinen (1899–1991), runoilija * Johanna Valkama (s. 1982), kirjailija * Jorma Valkama (1928–1962), korkeushyppääjä * Jouni Valkama (s. 1972), säveltäjä, sanoittaja ja kitaristi * Juha Valkama (s. 1973), koripalloilija ja valmentaja * Juhani Valkama (s. 1981), laulaja, lauluntekijä ja muusikko * Kaarlo Valkama (1908–1980), sovittaja, saksofonisti, trumpetisti, viulisti, säveltäjä, sanoittaja ja musiikkipedagogi * Leevi Valkama (1915–2000), kirjallisuudentutkija, professori * Maria Valkama, televisio- ja radiotoimittaja * Martti Valkama (1912–1994), varatuomari, pankinjohtaja ja Kokoomuksen kansanedustaja * Meri Valkama (s. 1980), tutkiva journalisti, kirjailija ja viestinnän asiantuntija * Pentti Valkama (1916–1939), yleisurheilija, aitajuoksija * Reino Valkama (1906–1962), näyttelijä * Reino Valkama (1909–1979), jalkapalloilija ja urheilujohtaja * Reino J. Valkama (1921–2019), metsänhoitaja ja yritysjohtaja, metsäneuvos, Antti Valkaman poika * Ritva Valkama (1932–2020), näyttelijä ja koomikko * Saana Valkama (s. 1994), suomalainen jääkiekkoilija * Saana Valkama (s. 2003), suomalainen jalkapalloilija. * Samuli Valkama (s. 1974), elokuvaohjaaja ja käsikirjoittaja * Sisko Valkama (1931–1996), kirjailija * Tauno Valkama (1923–2001), uimari ja paralympiavoittaja * Tuija Valkama (1934–2023), pikajuoksija * Tuula Valkama (1937–2018), iskelmäsanoittaja * Urho Walkama (1916–1974), laulaja ja elokuvanäyttelijä * Utria Valkama (1931–2008), soitinrakentaja * Wäinö Valkama (1877–1948), kansakoulunopettaja, pankinjohtaja, kunnallisneuvos ja Kokoomuksen kansanedustaja * Yrjö Valkama (1887–1944), poliitikko ja Sosialistisen työväenpuolueen kansanedustaja * Yrjö Valkama (1894–1975), kenraalimajuri * Yrjö Valkama (1913–1986), yrittäjä ja yritysjohtaja, kauppaneuvos.
José Trinidad Cabañas

José Trinidad Cabañas (8. kesäkuuta 1805 Tegucigalpa – 8. tammikuuta 1871 Comayagua, Honduras) oli hondurasilainen kenraali ja poliitikko, joka toimi maansa presidenttinä 1852–1855. == Elämä == Cabañas oli kreolitaustainen, ja hänen vanhempansa olivat José María Cabañas ja Juana María Faillos.McGaffey & Spilling, s. 29. Kun José Justo Millan joukot syrjäyttivät 1827 Keski-Amerikan liittovaltioon kuuluneen Hondurasin valtionpäämiehen Dionisio de Herreran, Cabañas liittyi vapaaehtoisena liittovaltion joukkoihin. Hän taisteli pitkään liittovaltion johtajan Francisco Morazánin rinnalla. Cabañas oli mukana liittovaltion viimeisissä taisteluissa 1839–1842. Cabañas asui El Salvadorissa San Miguelin kaupungissa, kun hänet valittiin vuoden 1851 lopussa Hondurasin presidentiksi. Hän lupautui astumaan virkaansa 1. maaliskuuta 1852, ja varapresidentiksi valittiin José Santiago Bueso. Hondurasin väestö tuki Cabañasia, mutta hänen liberaalit näkymyksensä herätti vastarintaa konservatiiveissa. Guatemalan konservatiivipresidentti Rafael Carrera yrittikin jatkuvasti puuttua Hondurasin asioihin. Cabañas luovutti presidenttiyden toukokuussa 1853 kenraali Francisco Gómezille, jotta pystyi itse johtamaan taisteluja Carreraa vastaan. Cabañas pelasi presidentiksi vuoden 1854 alussa. Guatemalaisjohtoiset joukot kaatoivat Cabañasin lokakuussa 1855, jolloin varapresidentti Bueso seurasi häntä viransijaisena. Cabañas oli pyrkinyt valtakaudellaan yhdistämään jälleen Keski-Amerikan ja luomaan uuden liittovaltion. Lisäksi hän oli ensimmäinen keskiamerikkalainen presidentti, joka yritti rakentaa alueella rautateitä. Cabañas pakeni El Salvadoriin, missä toimi muun muassa ministerinä. Hän yritti vielä palata Hondurasin presidentiksi ja haki tukea hankkeelleen Nicaraguan presidentiltä Patricio Rivasilta, joka ei sitä kuitenkaan antanut. Cabañas palasi Hondurasiin 1867 ja toimi virkamiehenä José María Medinan hallinnossa. Cabañas kuoli Comayaguassa 1871. == Lähteet == * === Viitteet === Luokka:Hondurasin presidentit Luokka:Vuonna 1805 syntyneet Luokka:Vuonna 1871 kuolleet
Teiskon seurakunta

Teiskon seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Teiskon seurakunnassa oli vuoden 2013 alussa 2 615 jäsentä . Teiskon seurakunnan alueeseen kuului Tampereen pohjoisosa eli Teisko. Alueella sijaitsevat muun muassa Kämmenniemi, Viitapohja, Terälahti, Velaatta ja Kaanaa. Teiskon seurakunnan vt. kirkkoherrana toimi seurakunnan loppuvuosina Tero Matilainen. == Historia == Teiskon seurakunta perustettiin Messukylän seurakuntaan kuuluvana rukoushuonekuntana vuonna 1621. Vuonna 1636 se muutettiin kappeli­seura­kunnaksi ja vuonna 1905 itsenäiseksi seura­kunnaksi. Teiskon kunta liittyi vuonna 1972 Tampereeseen ja samalla Teiskon seurakunta tuli osaksi Tampereen seurakuntayhtymää. Seurakunta lakkautettiin 7. tammikuuta 2014 ja samalla perustettiin uusi Tampereen Messukylän seurakunta, joka koostuu aiemmista Aitolahden, Messukylän ja Teiskon seurakunta seurakunnista. == Kirkko ja muut tilat == Teiskon kirkko on puukirkko, joka se sijaitsee Kirkkojärven rannalla. Teiskon kirkko on Tampereen toiseksi vanhin rakennus, se on valmistunut vuonna 1788. Osoite on Teiskon kirkkotie 114, 34260 Terälahti. Kirkkoon mahtuu 770 henkeä. == Lähteet == == Aiheesta muualla == *Panoraamakuvia Teiskon kirkolta - Virtuaalinen Tampereen kaupunkiopas: VirtualTampere.com Luokka:Tampereen entiset evankelis-luterilaiset seurakunnat
Viinikan seurakunta

Viinikan seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Viinikan seurakunnassa oli vuoden 2013 alussa 10 431 jäsentähttp://www.uusiverso.fi/files/6451/Vuositilasto_2012_2.pdf . Viinikan seurakunnan alueeseen kuuluivat Viinikan, Nekalan, Taatalan, Koivistonkylän, Nirvan, Veisun, Muotialan, Korkinmäen ja Hallilan kaupunginosat. Viinikan seurakunnan viimeisenä kirkkoherrana toimi Jussi Mäkinen, joka jatkoi vuodesta 2014 Eteläisen seurakunnan kirkkoherrana. == Historia == Viinikan seurakunta perustettiin vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Seurakunnassa oli tuolloin 8 347 jäsentä. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista. == Kirkko ja muut tilat == Viinikan kirkko on rakennettu vuonna 1932. Se edustaa tyyliltään 1920-luvun klassisismia ja orastavaa 1930-luvun funktionalismia. Kirkon on suunnitellut arkkitehti Yrjö Vaskinen. Kirkkoon mahtuu 350 henkeä, ja sen yhteydessä on seurakuntasali 60 hengelle sekä muita seurakuntatiloja. Kirkon osoite on Kaartotie 1. Hallilan seurakuntakoti sijaitsee osoitteessa Männikönkatu 2. Seurakuntakotiin mahtuu 48 henkeä. Koivistonkylän seurakuntakoti sijaitsee osoitteessa Koivistontie 46. Seurakuntasalissa on tilaa 80 hengelle. Nekalan seurakuntatalo sijaitsee osoitteessa Kuoppamäentie 23. Seurakuntatalolla on kirkko- ja seurakuntsali 70 hengelle ja muita seurakuntatiloja. Kesällä 2011 Nekalan seurakuntatalolla alkoi yhteisöpuutarhahanke, joka on osa kaupunkiviljelyliikettä. == Lähteet == == Aiheesta muualla == *Viinikan seurakunnan verkkosivut *Panoraamakuvia Viinikan kirkolta - Virtuaalinen Tampereen kaupunkiopas: VirtualTampere.com Seurakunta Luokka:Tampereen entiset evankelis-luterilaiset seurakunnat
Subjektiivinen päivähoito-oikeus

Subjektiivinen päivähoito-oikeus tarkoittaa lasten oikeutta varhaiskasvatukseen, vaikka heidän vanhempansa eivät ole työssä kokopäiväisesti, opiskele päätoimisesti tai ole yrittäjiä. Subjektiivisesta päivähoito-oikeudesta säädettiin vuoden 1985 päivähoitolain uudistuksessa, ja se on koskenut kaikkia alle kouluikäisiä lapsia vuodesta 1996. Vuonna 1973 lasten päivähoidosta säädettiin ensimmäisen kerran tavoitteena tarjota sitä kaikille yleisenä sosiaalipalveluna. Sipilän hallitus (2015–2019) muutti subjektiivista päivähoito-oikeutta niin, että se antoi kunnille oikeuden rajoittaa varhaiskasvatusoikeutta kokoaikaisesta 20 tuntiin viikossa esimerkiksi työttömien lapsilta. Eduskunta päätti kuitenkin 11. joulukuuta 2019 poistaa subjektiivisen päivähoito-oikeuden rajoituksen. == Lähteet == == Aiheesta muualla == * Varhaiskasvatuslaki 540/2018 Luokka:Lastenhoito Luokka:Varhaiskasvatus
Esiaviollinen seksi

Esiaviollisella seksillä tarkoitetaan ennen avioliittoa tapahtuvaa seksin harrastamista. Esiaviollisesta seksistä pidättäytyminen tarkoittaa, että rakastunut pari rakastelee vasta sen jälkeen kun avioliitto on solmittu. Joissakin kulttuureissa suhtaudutaan suvaitsevasti naimattomien väliseen seksiin, jos molemmat ovat suostuvaisia. Monet uskonnolliset ryhmät kuitenkin katsovat, että tämä on Jumalan tahdon vastaista. Herätysliikkeille on ollut ominaista kielteinen suhtautuminen “maailmalliseen” ja nautinnonhakuiseen elämäntapaan, ja esimerkiksi vanhoillislestadiolaisuus kieltää seksin ennen avioliittoa. Myös Koraanissa neuvotaan välttämään seksiä ennen avioliittoa. Suomen evankelis-luterilaisella kirkolla ei ole selkeää virallista kantaa esiaviolliseen seksiin. Vuonna 2008 luterilainen kirkko julkaisi piispojen sosiaalieettisen kannanoton Rakkauden Lahja. Siinä esiaviollista seksiä kommentoidaan seuraavasti: "Onnellisinta on, jos sukupuolinen kanssakäyminen astuu kuvaan vasta kun luottamus ja sitoutuminen ovat luoneet sille kestävän maaperän. Avioliitto on sukupuolisuhteen aito ja turvallinen ympäristö".Rakkauden lahja – Piispojen puheenvuoro perheestä, avioliitosta ja seksuaalisuudesta Yhdysvalloissa tehtyjen laajojen tutkimusten mukaan valtaosa ihmisistä on harjoittanut seksiä ennen avioliittoa. Siellä on ollut yleinen käsitys, että esiaviollinen seksi lisääntyi 1960- ja 1970-lukujen seksuaalisen vapautumisen myötä, mutta tilastollisella tutkimuksella ei saatu merkittäviä eroja ikäryhmien välille. Samaan aikaan noin kolmannes amerikkalaisista oli sitä mieltä, että esiaviollinen seksi on väärin. ==Katso myös== *Haureus == Lähteet == Luokka:Seksuaalinen toiminta Luokka:Seksuaalisuus ja uskonto
Gazelle-luokka

Gazelle-luokka oli Saksan keisarikunnan laivaston ensimmäisessä maailmansodassa palvellut kymmenen aluksen muodostama kevyt risteilijäluokka. Luokka oli Saksan laivaston ensimmäinen kevyt risteilijäluokka. Sodan aikana aluksista tuhoutui kolme. == Alukset == Gazelle-luokan kevyet risteilijätGardiner, Robert 1860-1905 s. 258 Nimi Telakka Kölinlasku Vesille Valmis Kohtalo SMS Gazelle Germaniawerft, Kiel 1897 31. maaliskuuta 1898 6. lokakuuta 1900 poistettu palveluksesta 1920 SMS Niobe AG Weser, Bremen 1899 18. heinäkuuta 1899 25. kesäkuuta 1900 myyty Jugoslavialle 1925 uponnut 1943 SMS Nymphe Germaniawerft, Kiel 1898 21. marraskuuta 1899 20. syyskuuta 1900 myyty romutettavaksi 1932 SMS Thetis Kaiserliche Werft Danzig 1899 3. heinäkuuta 1900 14. syyskuuta 1901 myyty romutettavaksi 1930 SMS Ariadne AG Weser, Bremen 1899 10. elokuuta 1900 18. toukokuuta 1901 uponnut 28. elokuuta 1914 SMS Amazone Germaniawerft, Kiel 1899 6. lokakuuta 1900 15. marraskuuta 1901 romutettu 1945 SMS Medusa AG Weser, Bremen 1900 5. joulukuuta 1900 26. heinäkuuta 1901 miehistönsä upottama 1945 SMS Frauenlob AG Weser, Bremen 1901 22. maaliskuuta 1902 17. helmikuuta 1903 uponnut 31. toukokuuta 1916 SMS Arcona AG Weser, Bremen 1901 22. lokakuuta 1902 12. toukokuuta 1903 miehistönsä upottama 1945 SMS Undine Howaldtswerke-Deutsche Werft, Kiel 1901 11. joulukuuta 1902 5. tammikuuta 1904 upotettu 7. marraskuuta 1915 ==Lähteet== * * * === Viitteet === *
Apple A5

Apple A5 on Applen suunnittelema järjestelmäpiiri (SoC) Apple A4 -sirun korvaajaksi. Sirun valmistaja on Samsung. Siru esiteltiin iPad 2-taulutietokoneen julkaisun yhteydessä ja sitä käytetään myös iPhone 4S -puhelimessa. Apple A5:stä käytetään myös yksiytimistä versiota maaliskuussa 2012 julkaistussa Apple TV:ssä. == Apple A5X == Apple A5X on Applen maaliskuussa 2012 julkistama kaksiytiminen järjestelmäpiiri, jota käytetään kolmannen sukupolven iPadissa. Sirussa on lisäksi neliytiminen PowerVR- grafiikkasuoritin. == Mikroarkkitehtuuri == Suoritin käyttää Cortex-A9-arkkitehtuuria. == Lähteet == Luokka:Applen suorittimet Luokka:ARM- suorittimet Luokka:Järjestelmäpiirit Luokka:Vuoden 2011 tekniikka
Helge Lemmetyinen

Helge Juhani Lemmetyinen (s. 26. heinäkuuta 1947 Pernaja) on kemian professori ja entinen Tampereen teknillisen yliopiston ympäristötekniikan osaston johtaja. Lemmetyinen sai lokakuussa 2011 Millennium-tunnustuspalkinnon yhdessä Jouko Korppi-Tommolan kanssa aurinkokennoteknologioiden kehittämisestä. Lemmetyinen nimitettiin silloisen TTKK:n ensimmäiseksi kemian professoriksi vuonna 1993. Hän jäi eläkkeelle 2015. Hän on julkaissut noin 350 vertaisarvioitua tieteellistä artikkelia ja ohjannut yli 220 diplomityötä.http://www.fluidfinland.fi/uutiset.html?664 ==Lähteet== Luokka:Tampereen teknillisen yliopiston professorit Luokka:Suomalaiset kemistit Luokka:Suomalaiset professorit Luokka:Vuonna 1947 syntyneet Luokka:Elävät henkilöt
Dan Wheldon

Daniel Clive "Dan" Wheldon (22. kesäkuuta 1978 Emberton, Olney, Englanti – 16. lokakuuta 2011 Las Vegas, Nevada, Yhdysvallat) oli brittiläinen autourheilija. Hän tuli kuuluisaksi IRL-sarjan kuljettajana, voittaen lajin mestaruuden 2005 sekä Indianapolis 500 -kilpailun 2005 ja 2011. Wheldon oli naimisissa pitkäaikaisen assistenttinsa Susie Behmin kanssa, ja heille syntyi kaksi poikaa: Sebastian (s. 2009) ja Oliver (s. 2011). == Kuolema == Wheldon menehtyi kauden 2011 viimeisessä kilpailussa, IZOD IndyCar World Championshipissä Las Vegasissa, tapahtuneessa 15 auton joukkokolarissa. Hän törmäsi edellä ajavaan autoon, minkä jälkeen hänen autonsa lähti lentoon ja murskautui lopulta reunavalliin. Myöhemmin sairaalassa Wheldonin todettiin kuolleen saamiinsa vammoihin. == Lähteet == == Aiheesta muualla == Luokka:Brittiläiset autourheilijat Luokka:Moottoriurheilussa surmansa saaneet kuljettajat Luokka:Vuonna 1978 syntyneet Luokka:Vuonna 2011 kuolleet
Giuditta Pasta

Giuditta Angiola Maria Costanza Pasta (o.s. Negri; 26. lokakuuta 1797 – 1. huhtikuuta 1865) oli Italian Saronnossa syntynyt oopperalaulajatar. Pastaa pidetään Maria Malibranin ohella 1800-luvun kirkkaimpana naispuolisena oopperatähtenä. On ounasteltu, että Pastan ja Maria Callasin äänessä ja laulutaiteessa olisi ollut paljon samoja ominaisuuksia. Pasta oli 1800-luvun alkupuoliskon oopperataiteen merkittäviä hahmoja. Hänen laaja äänialansa ja kuviolaulutaituruutensa inspiroivat säveltäjiä kirjoittamaan oopperoihinsa dramaattisesti iskeviä ja vokaalisesti erittäin vaativia naisosia. Näistä osista mainitsemisen arvoisia ovat esimerkiksi Gaetano Donizettin Anna Bolenan sekä Vincenzo Bellinin Unissakävijän ja Norman nimiosat, jotka Pasta lauloi oopperoiden kantaesityksissä. == Ura == Pasta aloitti lauluopinnot yksityisesti jo nuorena ja pääsi jatkamaan opintojaan Milanon konservatorioon Giuseppe Scappan johdolla heti ylitettyään vaaditun 13 vuoden alaikärajan. Ammatillisen debyyttinsä Pasta teki Milanon Teatro Filodrammatici -teatterissa vuonna 1815, mutta jatkoi samalla opiskelua Scappan kanssa. Seuraavina vuosina ura vei myös kansainvälisille areenoille, lähinnä Pariisiin ja Lontooseen. Laulettuaan lähes 15 vuotta altto-osia Pasta vaihtoi sopraanorekisteriin vuonna 1829. On epäilty, että vaihdos osaltaan tuhosi lopulta Pastan äänen, joka lepäsi luonnostaan matalammalla. Pasta vetäytyi oopperalavoilta vuonna 1835 ääniongelmien takia, mutta palasi laulamaan vielä kahden vuoden tauon jälkeen Lontoossa ja Pariisissa sekä vuonna 1841 Venäjän-kiertueella Pietarissa ja Moskovassa, missä hän esitti viimeiset kokonaiset oopperaroolinsa. Tämän jälkeen Pasta lauloi vain satunnaisesti konserteissa. == Yksityiselämä == Giuditta Negri syntyi 26. lokakuuta 1797 Saronnossa Varesen provinssissa. Hänen vanhempansa olivat Carlo Antonio Negri ja Rachele Ferranti. Giuditta avioitui vuonna 1816 asianajajan ja oopperatenorin Giovanni Pastan kanssa. Pari sai vuonna 1817 tyttären, joka sai nimen Clelia. Giovanni Pasta kuoli vuonna 1846. Giuditta Pasta kuoli keuhkoputkentulehdukseen Comossa 1865. Hän oli kuollessaan 68-vuotias. Luokka:Italialaiset oopperalaulajat Luokka:Vuonna 1797 syntyneet Luokka:Vuonna 1865 kuolleet
Jouko Korppi-Tommola

Jouko Korppi-Tommola (s. 31. heinäkuuta 1945 Virrat) on fysikaalisen kemian professori Jyväskylän yliopistossa. Korppi-Tommola sai lokakuussa 2011 Millennium-tunnustuspalkinnon yhdessä Helge Lemmetyisen kanssa aurinkokennoteknologioiden kehittämisestä. Korppi-Tommolan tutkimusryhmä on keskittynyt väriaineaurinkokennoissa (myös Grätzel-kenno) ja yhteyttävissä kasveissa tapahtuviin sähköisiin ilmiöihin. Korppi-Tommola pääsi ylioppilaaksi 1963 ja väitteli tohtoriksi Helsingin yliopistossa 1977, minkä jälkeen hän toimi tutkijana Kanadassa vuoteen 1980 kunnes siirtyi Jyväskylän yliopistoon, aluksi apulaisprofessoriksi. ==Lähteet== Luokka:Jyväskylän yliopiston professorit Luokka:Suomalaiset professorit Luokka:Vuonna 1945 syntyneet Luokka:Elävät henkilöt
Lustdriven

Lustdriven on metallimusiikkia soittavan Kiuas-yhtyeen neljäs studioalbumi, joka julkaistiin suomessa 31. maaliskuuta 2010. Albumin tunnetuimpia kappaleita ovat mm. 'Winter's Sting' ja 'Kiuassault'. == Kappaleet == # # # # # # # # # # == Kokoonpano == * Ilja Jalkanen – laulu * Markku Näreneva – rummut * Atte Tanskanen – kosketinsoitin * Teemu Tuominen – bassokitara, taustalaulu * Mikko Salovaara – kitara, taustalaulu === Vierailevat muusikot === * Janne Joutsenniemi – kuorolaulu * Jussi Hultman – kuorolaulu === Tuotanto === * Janne Joutsenniemi – tuottaja, äänittäjä * Nino Laurenne – äänittäjä * Mikko Karmila – miksaaja * Svante Forsbäck – masteroija * Sami Boman – orkestraatio (kappaleet 3, 6 & 10) * Terhi Ylimäinen – valokuvat * Gustavo Sazes – kansikuva, layout * Ossi Tuomela – editoija == Arvostelut == * Angry Metal Guy: Angry Metal Guy – Album review * Imperiumi.net: Imperiumi.net: Levyarvio * Soundi: Soundi: Levyarvio * V2.fi: Kiuas: Lustdriven Viitattu 21.12.2022. == Aiheesta muualla == * Lustdriven discogs.com -sivustolla * == Lähteet == Luokka:Vuoden 2010 albumit Luokka:Kiukaan albumit Luokka:Janne Joutsenniemen tuottamat albumit
José Santos Guardiola

José Santos Guardiola Bustillo (1. marraskuuta 1816 Tegucigalpa – 11. tammikuuta 1862 Comayagua, Honduras) oli hondurasilainen kenraali ja poliitikko, joka oli maansa presidenttinä 1856–1862. Guardiola syntyi 1916 Tegucigalpassa. Hän oli Hondurasin ulkoministerinä 1850, kun hän yritti kaapata vallan Juan Lindolta. José Trinidad Cabañas pystyi estämään kaappauksen elsalvadorilaisten joukkojen tuella. Liberaali Cabañas pyrki presidenttikaudellaan palauttamaan Keski-Amerikan liittovaltion, ja Guardiola pystyi pystyi Guatemalan Rafael Carreran tuella kukistamaan Cabañasin hallinnon heinäkuussa 1855. Lyhyen valtataistelun jälkeen Guardiola tuli presidentti 1856.Bethell, s. 23. Guardiolalla oli hyvät suhteet britteihin, ja niiden ansiosta hänen aikanaan britit hyväksyivät Islas de la Bahían ja Moskiittorannikon palauttamisesta Hondurasille. Saarilla oltiin tyytymättömiä niiden siirtymisestä. Roatánin asukkaiden kutsumana seikkailija William Walker palasi Keski-Amerikkaan. Hän uskoi, että saisi tukea Cabañasilta, joka edelleen haki mahdollisuutta syrjäyttää Guardiola. Brittilaivasto otti kuitenkin Walkerin kiinni Hondurasissa ja antoi tämän maan viranomaisille, jotka teloittivat hänet.Bethell, s. 31. Guardiola valittiin heinäkuussa 1860 toiselle virkakaudelle. Vaikka Guardiola oli konservatiivi, hänen politiikkansa oli liberaalia. Hän salli sananvapauden, laajensi äänioikeutta keskiluokkaan ja valvoi kirkon ja valtion suhdetta. Hondurasin piispa Miguel del Cid julisti tästä syystä Guardiolan pannaan. Paavi Pius IX kumosi pannan ja korvasi del Cidin Jesus Zepedalla. Guardiola oli vallassa vuoteen 1862, jolloin hänen oman vartiokaartinsa jäsenet salamurhasivat hänet.Leonard, s. 46. == Lähteet == * * === Viitteet === == Aiheesta muualla == Luokka:Hondurasin presidentit Luokka:Vuonna 1816 syntyneet Luokka:Vuonna 1862 kuolleet
Goodbye Pork Pie Hat

Goodbye Pork Pie Hat (myöhemmin uudelleennimetty Theme for Lester Young) on Charles Mingusin jazzstandardi vuodelta 1959. Se julkaistiin Mingus Ah Um -albumilla. Mingus kirjoitti kappaleen elegiaksi saksofonisti Lester Youngille, joka kuoli kaksi kuukautta ennen kappaleen äänittämistä. ”Goodbye Pork Pie Hat” on Mingusin parhaiten tunnettuja jazzsävellyksiä ja monet eri artistit ovat tehneet siitä oman version. == Kokoonpano == *John Handy - tenorisaksofoni *Booker Ervin - tenorisaksofoni *Shafi Hadi - tenorisaksofoni *Horace Parlan - piano *Charles Mingus - kontrabasso *Dannie Richmond - rummut == Lähteet == Luokka:Vuoden 1959 kappaleet Luokka:Jazzstandardit
Z3 Max Schultz

Z3 Max Schultz oli Saksan laivaston vuonna 1935 vesillelaskettu tyypin 1934 hävittäjä. Hieman toisen maailmansodan alkamisen jälkeen alus törmäsi Saksan laivaston torpedoveneeseen kohtalokkain seurauksin torpedoveneen upotessa. Helmikuun puolivälissä 1940 alus osallistui Pohjanmerellä partiomatkaan, jonka aikana Z1 Leberecht Maass joutui Saksan ilmavoimien upottamaksi. Pelastustöiden aikana Max Schultz osui miinaan upoten nopeasti ja vieden mukanaan koko miehistönsä. Alus oli nimetty tammikuussa 1917 taistelussa kaatuneen Saksan keisarikunnan laivaston torpedoveneen SMS V69:n päällikön Max Schultzin mukaan.Koop, Gerhard & Schmolke, Klaus-Peter s. 79 == Valmistus == Alus tilattiin 7. huhtikuuta 1934 telakkanumerolla 244 Deutsche Werkeltä Kielistä, missä köli laskettiin 2. tammikuuta 1935. Alus laskettiin vesille vielä saman vuoden lopulla 30. marraskuuta ja valmistui 8. huhtikuuta 1937.Koop, Gerhard & Schmolke, Klaus-Peter s. 24 == Palvelus == Max Schultz otettiin palvelukseen 8. huhtikuuta 1937 ensimmäisenä päällikkönään korvettenkapitän Martin Balzer. Alus osallistui 22. elokuuta Kielissä laivastokatselmukseen ja sotaharjoitukseen, jotka järjestettiin Prinz Eugenin vesillelaskua juhlistamaan. Elokuussa aluksen päällikkyyden vastaanotti korvettenkapitän Claus Trampedach. Alus kolaroi 25. elokuuta 1939 Bornholmin lähistöllä torpedovene Tigerin kanssa, jolloin torpedovene upposi. Z2 Georg Thiele hinasi pahoin vaurioituneen sisaraluksensa Swinemündeen, josta se siirrettiin Oderwerken telakalle Stettiniin. Alus palasi palvelukseen syyskuussa 1939 ja se suojasi Pohjanmerellä Gneisenauta ja Kölniä 8.-10. lokakuuta. Se valvoi kuukauden lopulla Skagerrakin meriliikennettä, joka päättyi 28. lokakuuta aluksella tapahtuneeseen turbiiniräjähdykseen. Aluksen kattilahuone 1 täyttyi vedellä. Ilman konetehoa jäänyt alus laski ankkurin, mutta sen hinaaminen ei kovassa merenkäynnissä onnistunut. Lopulta alus saatiin liikkeelle omin voimin ja se siirtyi Z14 Friedrich Ihnin ja Z16 Friedrich Eckoldtin saattajinaan Kieliin telakalle. Alus liitettiin Pohjanmerelle sijoitettuun 2. hävittäjälaivueeseen. Alus oli 22. helmikuuta merellä viiden muun hävittäjän kanssa upottaakseen Doggermatalikolla kalastaneet brittialukset operaatio Wikingerissä. Matkan aikana osasto joutui Saksan ilmavoimien X ilma-armeijakunnan lentokoneiden maaliksi, jolloin Z1 Leberecht Maass menetti ohjattavuutensa. Pahoin vaurioitunut alus ajautui brittiläiseen miinakenttään osuen miinaan katketen kahtia. Pelastustöiden aikana Max Schultz osui miinaan upoten, jolloin kaikki aluksella olleet 308 miehistönjäsentä saivat surmansa.Koop, Gerhard & Schmolke, Klaus-Peter s. 80 == Lähteet == * * === Viitteet === Luokka:Tyypin 1934 hävittäjät Luokka:Saksalaiset toisen maailmansodan hävittäjät Luokka:Hylyt
Li Changchun

Li Changchun (yks. 李长春; per. 李長春; pinyin: Lǐ Chángchūn; s. helmikuussa 1944) on kiinalainen poliitikko ja Kiinan kommunistisen puolueen politbyroon jäsen. Li on johtanut vuodesta 2002 lähtien puolueen henkisen kehityksen komissiota, joka käytännössä vastaa maan mediasta ja propagandasta. Li'tä arvellaan maansa viidenneksi vaikutusvaltaisimmaksi poliitikoksi ja hän on ollut myös Forbesin vaikutusvaltaisimpien ihmisten listalla. ==Lähteet== Luokka:Kiinan kansantasavallan johtajat Luokka:Vuonna 1944 syntyneet Luokka:Elävät henkilöt
Kai Fagerström

Kai Fagerström (s. 1964)http://www.maahenki.fi/tekija.php?tekija_id=83 on suomalainen valokuvaaja, joka voitti Vuoden Luontokuva -kilpailun vuonna 2011 valokuvalla Kettu.http://www.sss.fi/uutiset/267235.html Fagerström sai erikoiskunniamaininan Veolia Wildlife Photographer of the Year -kilpailussa vuonna 2010 sekä sarjavoiton 2012.http://www.sss.fi/uutiset/kulttuuri/169357.html == Teoksia == * Viimeiset vieraat - Elämää autiotaloissa Kai Fagerström – Risto Rasa – Heikki Willamo ISBN 978-952-5652-85-7 * The House in the Woods Kai Fagerström - Risto Rasa - Heikki Willamo ISBN 978-952-5870-44-2 == Lähteet == == Aiheesta muualla == * Virallinen kotisivu Luokka:Suomalaiset valokuvaajat Luokka:Suomalaiset luontokuvaajat Luokka:Vuonna 1964 syntyneet Luokka:Elävät henkilöt
Cigarettes and Valentines

Cigarettes and Valentines on Green Dayn peruutettu studioalbumi. Albumi oli jo lähes valmis, kun sen 20 kappaleen masternauhat varastettiin kesällä 2003. Kappaleiden uudelleenäänityksen sijasta yhtye päätti aloittaa tyhjästä uuden albumin teon, minkä seurauksena julkaistiin albumi American Idiot syyskuussa 2004. ==Kappaleet== # Too Much Too Soon # Shoplifter # Governator # Horseshoes and Handgrenades # The Pedestrian # Too Young # Lights Out # Lately (One More Year) # Cigarettes and Valentines # End of the World # Walk Away # Broadway # Waste Away # Dropout # 19th Nervous Breakdown (cover) # Favorite Son == Lähteet == Luokka:Green Dayn albumit Luokka:Julkaisemattomat albumit
Ihmisen poika (romaani)

Ihmisen poika on Mike Pohjolan vuonna 2011 ilmestynyt kirja, ”omaelämäkerrallinen Jeesus-romaani”. Teoksen elokuvausoikeudet on myyty Hollywood-tuottajalle. == Vastaanotto == Tähtivaeltajan Elli Leppä nostaa kirjan ongelmista esiin muun muassa juonen toiston ja liiallisen uppoutumisen päähenkilön elämänvaiheiden kuvaukseen. Toistuvat Jeesus-kriisit eivät tarjoa aiheeseen mitään uutta näkökulmaa. Liian yksinkertainen kirjoitustyyli ei päästä lukijaa syvälle päähenkilön ajatuksiin. Juonen olisi pitänyt olla tarinallisempi. == Lähteet == == Aiheesta muualla == * Ann-Mari Huhtanen: Toinen Jeesus. Ylioppilaslehti 18.3.2011. * Lauri Keskinen: Mike Pohjolan Pyhä henki. City-lehti 19/2011. * * * Otto Lappalainen: Taistelua sieluista Turun kaupunkimaisemassa. Kiiltomato.net 23.11.2011. Luokka:Suomalaiset romaanit Luokka:Vuoden 2011 kirjat
Kasvissosekeitto

Kasvissosekeitto on soseutetuista kasviksista valmistettu keitto. Porkkanasta valmistettua kasvissosekeittoa kutsutaan porkkanakeitoksi. Sosekeitto voidaan tehdä muista ruoista yli jääneistä kypsistä kasviksista, jolloin se pienentää ruoan hävikkiä. == Lähteet == == Aiheesta muualla == * Kasvissosekeitto lämmittää Kotiliesi Luokka:Keitot Luokka:Kasvisruoat